Document ID: 32008R0480

UREDBA SVETA (ES) št. 480/2008
z dne 26. maja 2008
o sklenitvi Sporazuma v obliki izmenjave pisem glede sprememb Protokola o določitvi ribolovnih možnosti in finančnega prispevka, predvidenih s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, za obdobje od 18. januarja 2005 do 17. januarja 2011
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Protokol, ki za obdobje od 18. januarja 2005 do 17. januarja 2011 določa ribolovne možnosti in finančni prispevek v skladu s Sporazumom med Evropsko gospodarsko skupnostjo in Republiko Sejšeli glede ribolova v obalnih vodah Sejšelov, je bil sprejet z Uredbo Sveta (ES) št. 115/2006 z dne 23. januarja 2006 (2).
(2)
V skladu s členom 9 Sporazuma sta se Evropska skupnost in Sejšeli srečali na skupnem odboru.
(3)
Po zasedanju skupnega odbora so bile sprejete spremembe Protokola, ki za obdobje od 18. januarja 2005 do 17. januarja 2011 določa ribolovne možnosti in finančni prispevek v skladu s Sporazumom o partnerstvu na področju ribolova, parafiranim 23. septembra 2004 in sprejetim z Uredbo (ES) št. 115/2006.
(4)
V interesu Skupnosti je, da se spremembe Protokola odobrijo -
SPREJEL NASLEDNJO UREDBO:
Člen 1
Sporazum v obliki izmenjave pisem glede sprememb Protokola o določitvi ribolovnih možnosti in finančnega prispevka, predvidenih s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov za obdobje od 18. januarja 2005 do 17. januarja 2011.
Besedilo Sporazuma v obliki izmenjave pisem je priloženo k tej uredbi (3).
Člen 2
Ribolovne možnosti, določene s Protokolom in Uredbo (ES) št. 115/2006, se ne spremenijo in se potrdijo po naslednjem ključu:
Ribolovna kategorija
Država članica
Ribolovne možnosti
Plovila za ribolov tunov s potegalko
Francija
17 plovil
Španija
22 plovil
Italija
1 plovilo
Plovila za ribolov s površinskim parangalom
Španija
2 plovili
Francija
5 plovil
Portugalska
5 plovil
Če zahtevki za dovoljenja držav članic ne zajemajo vseh ribolovnih možnosti, ki jih določa Protokol, lahko Komisija upošteva zahtevke za dovoljenja katere koli druge države članice.
Člen 3
Države članice, katerih plovila lovijo na podlagi tega sporazuma, Komisijo uradno obvestijo o količinah posameznega staleža, ujetega v ribolovni coni Sejšelov v skladu z Uredbo Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah (4).
Člen 4
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. maja 2008

Labels: 18
5
6